

Transpordiamet; info@transpordiamet.ee

Politsei- ja Piirivalveamet; ppa@politsei.ee

Päästeamet; info@rescue.ee

Elektrilevi OÜ; kooskolastus@elektrilevi.ee

Raven OÜ; erik.jurioo@ravenou.ee

27.03.2025 nr 7-1/19-28

**Avalik väljapanek**

**Raasiku alevikus asuva „Pae 2a katastriüksuse ja lähiala“ detailplaneeringu vastuvõtmine ja avaliku väljapaneku korraldamine.**

Raasiku Vallavalitsus otsustab võtta vastu ja avalikustada Raasiku alevikus asuva Pae tn 2a katastriüksuse ja lähiala detailplaneeringu (Lisa 1). Detailplaneeringu vastuvõtmisega Raasiku vallavalitsus kinnitab, et detailplaneering vastab õigusaktidele ja valla ruumilise arengu eesmärkidele. Detailplaneeringu avalik väljapanek toimub 10. aprillist - 24. aprillini 2025. a (k.a.). Avaliku väljapaneku jooksul saavad arvamust avaldada kõik isikud.

Detailplaneeringu vastuvõtmisega Raasiku vallavalitsus kinnitab, et detailplaneering vastab õigusaktidele ja valla ruumilise arengu eesmärkidele.

Detailplaneeringu eesmärk on määrata Pae tn 2a krundi ehitusõigus ja hoonestustingimused, lahendada juurdepääsud ja liikluskorraldus, tehnovõrkudega varustamine ning haljastus, määrata vajalikud servituudid ning korrigeerida tänavaäärset krundipiiri. Planeeringualasse kaasatakse maa-ala, mis on vajalik teede- ja tehnovõrkude planeerimiseks.

Pae tn 2a 100% elamumaa sihtotstarbega katastriüksuse (65101:008:0065) piiri ja pindala ning Pae tänava 100% transpordimaa sihtotstarbega katastriüksuse (65101:008:0024) piiri ja pindala muutmist kavandatakse põhjusel, et Pae tn 2a kinnistu omanik soovib Pae tn 2a katastriüksusele püstitatud abihoonet, mis paikneb osaliselt munitsipaalomandis oleval transpordimaal, seadustada.

Käesolevas detailplaneeringus määratakse hoonestatud krundi ehitusõigus üksikelamu ja seda teenindavate abihoonete püstitamiseks ning lahendatakse juurdepääs ja tehnovõrkudega varustamine, keskkonnakaitse abinõud. Tulenevalt planeeritaval alal hoonestuse paiknemisest on Pae tänava katastriüksuse osa haaratud planeeringusse maakorralduslikul põhjusel.

Pae tn 2a katastriüksuse ja lähiala detailplaneeringuala suurus (ca 5400 m2) on planeeringu koostamise käigus täpsustatud (vähendatud) kuna Pae tn 2a katastriüksusest põhjasuunas paiknevat Pae tn 2b katastriüksuse osa planeeringus käsitleda pole põhjust. Planeeringuala muudetud suurus on ca 0,3 ha.

Pae tn 2a katastriüksuse lõunaosal kehtib Raasiku Vallavalikogu 10.08.2004 otsusega nr 65 kehtestatud “Raasiku alevik, Pae tn 2 detailplaneering”, mis muutub käesoleva detailplaneeringu kehtestamisel kehtetuks Pae tn 2a kinnistu osas.

Raasiku Vallavolikogu 26.05.2020 otsusega nr 38 kehtestatud Raasiku valla üldplaneeringu kohaselt paikneb Pae tn 2a katastriüksus elamumaa juhtfunktsiooniga tihehoonestusalal. Käesolev detailplaneering ei sisalda kehtiva üldplaneeringu muutmise ettepanekut.

Detailplaneeringuga kavandatud tegevused on kooskõlas Raasiku valla üldplaneeringuga.

Detailplaneeringu on kooskõlastanud Raven OÜ, Päästeamet, Politsei- ja Piirivalveamet.

Detailplaneeringu avalik väljapanek toimub 10. aprillist - 24. aprillini 2025. Raasiku vallamajas ja valla veebilehel. Avaliku väljapaneku jooksul on kõigil isikutel õigus avaldada detailplaneeringu kohta arvamust. Arvamused palume saata elektrooniliselt raasiku.vald@raasiku.ee või postiga aadressile Tallinna mnt 24, Aruküla, Harjumaa 75201.

Avaliku väljapaneku jooksul on paberkandjal materjalidega võimalik tutvuda asutuse lahtiolekuaegadel, elektroonselt endale sobival ajal. Soovitame detailplaneeringu materjalidega tutvuda elektroonselt. Menetlusdokumentidega on võimalik tutvuda Raasiku vallavalitsuses paberkandjal, kuid tungival vajadusel ja etteteatamisel saab Raasiku vallavalitsus korraldada ka menetlusdokumentidega tutvumise võimaluse elektroonselt. Täiendav info: Indrek Mikk, indrek.mikk@raasiku.ee või postiga aadressile Tallinna mnt 24, Aruküla, Harjumaa 75201.

Lugupidamisega

(allkirjastatud digitaalselt)

Toomas Teeväli
vallavanem

Koostaja:
Indrek Mikk
planeeringute spetsialist

tel +372 53501209
indrek.mikk@raasiku.ee